Държавен вестник, бр. 41, 2002 г., стр. 15

Б Р О Й  41
Д Ъ Р Ж А В Е Н   В Е С Т Н И К
С Т Р .  15
Член 5. Средства, предоставяни от правител-
ството на Република България
За тригодишния срок на изпълнение на
БШПБХ правителството на Република Бълга-
рия ще съдейства на ШЧК чрез Министерство-
то на здравеопазването по следния начин:
а) Ще избере и назначи лицето за контакти
в ДЗПДСК (виж чл. 3.2 по-горе).
б) Ще определи и назначи състава на екипа
от български експерти в съответствие с чл. 3.5
по-горе и ще ги прехвърли временно към
БШПБХ в съответствие с годишния план за
действие и графика на дейностите. БШПБХ
може да изплаща възнагражденията им въз
основа на решение на Управителния съвет и
според тарифи, съгласувани от Управителния
съвет (виж Анекс 1: Подробен бюджет).
в) Ще предостави на разположение необхо-
димите съоръжения в съответните болници и
ще инструктира директорите на тези болници
за техните отговорности в подкрепа на БШПБХ.
г) Ще заложи в своя бюджет за фискалните
2003 и 2004 г. необходимите средства за покрива-
не на разходите за доставки и оперативните раз-
ходи на всички лаборатории, работещи по
БШПБХ. Съответните разчети се оценяват на
сума в левова равностойност, еквивалентна на
CHF 100 000 през 2003 г. и CHF 85 000 през 2004 г.
Допълнително левовата равностойност на
CHF 65 300 ще бъде отпусната за създаването на
два учебни центъра през 2003 г. Отпускането на
тези средства ще се извърши в съответствие с нап-
редъка на програмата и на база фактически нуж-
ди.
д) Ще улеснява и подпомага създаването на
сдружение “Хигия” (виж чл. 3.3 по-горе) като
звено за изпълнение на програмата.
е) Да освободи от мита, данъци и налози като
ДДС вноса на моторни превозни средства, обо-
рудване и консумативи (съгласно списъка с дос-
тавките в Анекс 4), необходими за нуждите на
програмата и одобрени от Управителния съвет,
съгласно чл. 3.2 от упоменатото в уводната част
на този Меморандум за разбирателство Спора-
зумение между правителството на Република
България и правителството на Конфедерация
Швейцария за техническо сътрудничество.
Член 6. Антикорупционна клауза
Договарящите страни споделят обща загри-
женост в борбата с корупцията, която възпре-
пятства доброто управление и правилното из-
ползване на средствата, необходими за разра-
ботката, и застрашава честната и открита кон-
куренция, основана на цена и качество.
В тази връзка те заявяват намерението си да
обединят усилия в борбата с корупцията и декла-
рират, че няма да правят оферти, подаръци, пла-
щания или други възнаграждения под каквато и
да било форма, считани за незаконно действие
или случай на корупция директно или индирект-
но на което и да било лице във връзка със съдебно
решаване или изпълнение на това споразумение.
Всяко такова действие представлява доста-
тъчно основание за анулиране на този Мемо-
рандум за разбирателство, за постановяване на
последващо съдебно решение или за предприе-
мането на корективни мерки, предвидени в
приложимото законодателство.
Член 7. Заключителни разпоредби
7.1. Този Меморандум за разбирателство
покрива периода от 1 януари 2002 г. до 31 де-
кември 2004 г. Той влиза в сила от датата на
подписването му и валидността му може да бъде
продължена посредством размяна на писма,
както това е предвидено в чл.7.4 по-долу, дока-
то двете страни изпълнят всичките си взаимни
задължения, описани в него.
7.2. Шест месеца преди края на това спора-
зумение Министерството на здравеопазването
и ШАРС ще се консултират взаимно във връзка
с евентуалното удължаване на тяхното сътруд-
ничество. Към този срок ШАРС може да реши
да извърши външна оценка, заданието на която
ще се договори от двете страни.
7.3. Четирите анекса към този Меморандум
за разбирателство представляват неразделна
част от Меморандума за разбирателство.
7.4. Този Меморандум за разбирателство
може да бъде променян посредством размяна
на писма по искане на всяка от страните по този
Меморандум за разбирателство.
7.5. Ако някоя от страните счита, че целите
на това споразумение вече не могат да бъдат
изпълнени или че ответната страна не спазва
задълженията си, то тази страна има право да
прекрати Меморандума за разбирателство, като
изпрати на другата страна 90-дневно писмено
предизвестие за прекратяване.
7.6. При форсмажорни обстоятелства (вой-
на, безредици, природни бедствия) този Мемо-
рандум за разбирателство може да бъде прек-
ратен незабавно.
7.7. Ако не се спазват съществените елемен-
ти, посочени в уводната част, всяка от страни-
те или и двете могат да предприемат съответ-
ни мерки. Преди да сторят това, с изключение
на спешна ситуация, страната, предприемаща
мерките, трябва да предостави на ответната
страна цялата информация, необходима за из-
вършването на пълна проверка на ситуацията
с цел намиране на решение. При избора на
мерки трябва да се дава приоритет на тези,
които в най-малка степен биха възпрепятства-
ли функционирането на този Меморандум за
разбирателство. Другата страна трябва да бъде
уведомена незабавно за тези мерки.
За целите на правилното интерпретиране и
практическото приложение на този Меморан-
дум за разбирателство страните се съгласяват,
че “спешна ситуация” в смисъла на параграф 1
от настоящия член ще е налице, ако една от стра-
ните извърши грубо нарушение на съществен
елемент или цел на този Меморандум за разби-
рателство, за който се отнася уводната част.
Този Меморандум за разбирателство е из-
готвен в два оригинални екземпляра на англий-
ски език.
София, 3 април 2002 г.
За правителството
За правителството
на Република
на Конфедерация
България:
 Швейцария:
Божидар Финков,
Пиер Лучири,
министър
 посланик на
на здравеопазването
Конфедерация
Швейцария